Lolland-Falsters Stifts-Tidende, 1840-08-14
Den Kongelige Commissarius foredrog og motiverede Udkast til en Anordning, angaaende Erlæggelsen af Prikke- og Mærkepenge til Præsts Fjords Lodser paa Rønneklint. Derefter fortoges til foreløbig Behandling Sagen angaaende Udkast til en Placat om Kundgjørelsen af Umyndigheds-Erklæringer; Sagen angaaende Udkast til en Lov indeholdende en authentisk Fortolkning af 451, hvilke Forslag i det 12te Møde eenstemmig bleve bifaldte. Etatsraad Steenfeldt oplæste derefter sit Forslag sigtende til en Revision af Lovgivningen om Næringsdriften i Danmark, hvilket Forslag dog efter nogen Debatte blev afviist med 35 Stemmer mod 21. Procurator Olivarius oplæste derefter et Andragende fra Nexø Kjøbstads Borgerrepræsentanter angaaende et paa Bornholm bevilget Landbrænderie, hvilket ligeledes blev afviist med 53 Stemmer mod 3. 2 Andragender angaaende den nye Matricul bleve tagne tilbage, hvorefter Proprietair Hansen oplæste et Andragende fra Møllerne Brandt og Hansen af 11 Landdistrict angaaende Forandringer i Henseende til Mølleskylden, hvilket ligeledes blev forkastet med 54 Stemmer mod 1. Ellevte Møde. Præsidenten anmeldte, at han siden forrige Møde havde modtaget: 58) Cancellieraad Hempel. Petition fra 53 Jndbyggere paa Langeland, om at Stænderforsamlingen ikke maa andrage paa Skattebevillingsret, eller nogensomhelst anden væsentlig Jndskrænkning i Kongens souveraine Magt. Sagen angaaende Udnævnelsen af Medhjælpere for Secretairer ved Provindsialstænderne, foretoges til foreløbig Behandling. Ved Discussionen om denne Sag er kun at mærke, at Amtmand Neergaard meente at Medhjælperne burde afgive Tavshedsløvte, hvortil flere Medlemmer bemærkede at Forsamlingen ikke afhandlede Hemmeligheder. Derefter blev foretaget til foreløbig Behandling Sagen angaaende Udkastet til en Anordning indeholdende Forandring i Bestemmelserne i Pl. 7de Marts 1827 angaaende Salarium forHøiesteretsadvocaterne og Procuratorerne ved Lands-Over samt Hof- og Stadsretten i Kjøbenhavn og Landsoverretten i Viborg i Justitssager, hvorved Jntet var fundet at bemærke. Sagen betræffende Udkast til en Placat angaaende yderligere Nedsættelse af Brandcontingentet af de i Kjøbstædernes Brandkasse forsikkrede Bygninger. Comitteen androg paa at Forsamlingen skulde fraraade at den omhandlede Placat udkom og foreslog i det Sted flere Modificationer, der fremkaldte en længere Debatte. Tolvte Møde. Præsidenten anmeldte at have modtaget følgende Andragender: 59) Mads Mathiesen. Andragende fra Skolelærer Ring i Wedskjølle om at forhjælpes til Godtgjørelse for Skolejord og Offer. 60) Procurator Rye. Petition fra 109 Borgere i Stege og 149 valgberettigede Grundbesiddere paa Møen om Forening af de tre Stænderforsamlinger og Skattebevillingsret for samme. 61) Capitainlieutenant Recke. Petitition fra endeel Beboere i Kosør og Omegn af samme Jndhold. 62) Proprietair Hansen. Andragende fra Sænlev og flere Sognes Beboere, Veiarbeidet angaaende. Brændeviinsbrænder J. Sidenius oplæste derefter sit Forslag angaaende en Godtgjørelse for Skibe som bygges i Danmark, hvilket blev henviist til en Comittee bestaaende af Agent Voigt (15), Etatsraad Hvidt (11) og Grosserer H. P. Hansen (23). Agent Bruun oplæste sit Forslag om Aagerlovenes Ophævelse, der blev henviist til en Comittee bestaaende af Prof. Bang (54), Amtmand Neergaard (17) og Etatsraad Hvidt (40 St.). Professor Clausen oplæste det af ham understøttede Andragende fra Skolecommissionen i Traneborg Sogn paa Samssøe, om Ophævelse eller Jndskrænkning af de ved Rescript 22 Decbr. 1826 oprettede Tabelkasser, hvilket Andragende med 43 Stemmer mod 20 blev afviist, efterat det af Commissarius var bleven bemærket at det var paatænkt at hæve Tabelkasserne. Capitain Rasch forelæste derefter et Andragende om at samtlige Bøndergaarde paa Bornholm maa blive ligge pligtige til Frireiser. Kammerraad Drewsen bragte atter ved denne Leilighed i Erindring, den af Stænderne indgivne Petition om Frirejer, hvilken Commissarius tidligere havde yttret, vilde fremkalde et Lovforslag, der dog endnu ikke var kommen. Commissarius bemærkede, at han efter de Svar, han paa jevnlige Efterspørgseler i Rentekammeret havde faaet, havde al Anledning til at troe, at Lovforslaget vilde være bleven den nærværende Forsamling forelagt, men at han nu havde erfaret, at man havde opsat det indtil Sagen og Veianordningen var afgjort. Proc. Olivarius's Forslag blev derpaa med 42 Stemmer mod 21 afviist. Kongens Svar paa Stændernes Adresse: Vi have med allerhøieste Velbehag modtaget den allerunderdanigste Lykønskningsadresse, som Vore troe Provindsialstænder for Østifterne, i Anledning af Vor Thronbestigelse, have ladet Os tilstille igjennem Vor Commissarius. Den fulde i fornævnte Adresse udtalte Erkjendelse af Vor forevigede Forgængers landsfaderlige Omsorg for Undersaatternes Vel og Folkets høiere Udvikling er Os Borgen. for, at Vore troe Provindsialstænder ligeledes ville paaskjønne Vore Bestræbelser for at udføre dette Hverv, som Forsynet ved hans Bortkaldelse nedlagde i Vore Hænder. Vort Folks Troskab og Hengivenhed for Konge og Fædreland er ophøiet over al Tvivl, og Vi holde os forvisset om, at det urokkelig vil bevare disse Egenskaber, hvorved det hidtil under den bestaaende Forfatning har udmærket sig, selv om der til Provindsialstændernes Forsamlinger skulde indkomme Andragender og Forandringer, som Vi ikke kunne skjænke Vort bifald, men Vi forvente, at saadanne Andragender ikke ville blive fremmede, naar Medlemmerne af Vore Provindsialstænder, den Regel troe, som Jnstitutionens ophøiede Stifter har foreskrevet enhver af dem, og som Adressen gjentager, ikke lader sig henrive af Enkelte, som, utilfredsstillede ved det Bestaaende og uden at agte paa Vore Bestræbelser for at forberede en fuldkomnere Statsforvaltning, tiltage sig i Folkets Navn at forlange Forandringer i Statens Grundlove, medens det trofaste Folk med Tryghed stoler paa sin Konges Tilsagn, hvis Opfyldelse det med Glæde vil see fremskyndet ved en lykkelig Samstemning af Regjeringen og Provindsialstændernes Forsamlinger. Vi ere forvisset om, at Vore troe Provindsialstænder i deres Raad og Andragender stedse ville bestræbe sig for at hylde Sandheden, og denne ville Vi altid skjænke Vor allerhøieste Opmærksomhed. Vi blive Vore troe Provindsialstænder for Østifterne med Kongelig Huld bevaagen." Forsamlingen udbrød, efter at dette Svar var oplæst. Kongen leve!